මේ ආදි විශ්වාසයන් මත එල්බ මිනිසුන් යක්ෂ දෝෂයක් වැළඳී ඇති බව දැන ගත් වහාම ඒ හා සම්බන්ධ ප‍්‍රතිකාර ක‍්‍රමවලට යොමු වෙති. බෞද්ධ සංකල්පයට අනුව සියල්ල ”කර්මය” මත පදනම් වන බවට විශ්වාස කරති. ඔවුන්ගේ මුවග නිතර රැදෙන සංකල්පයක් ලෙසට ”පූරුවේ කර්මය තමයි” (පෙර කරන ලද කර්ම ) යන්න දැක්විය හැකිය. එනම් පුනර්භවය පිළිබදව විශ්වාස කරන ඔවුහු පෙර භවයන්හි කරන ලද අකුසල් නිසා මේ භවය අවාසනාවන්ත රෝග සහිත එකක් වු බව විශ්වාස කරති.